Les Canadiennes de Montréal

As **Canadiennes de Montréal**, anteriormente chamadas **Stars de Montréal**, foron un equipo feminino de hóckey sobre xeo da cidade de Montreal, na provincia Québec, Canadá. Fundado en 2007 como **Stars de Montréal**, o equipo xogaba os seus partidos como local no Centre Étienne-Desmarteau de Montreal e debutou na Canadian Women's Hockey League (CWHL) cando esta se creou en 2007. O equipo gañou catro veces os *play-offs* da CWHL, gañando así a Clarkson Cup en 2009, 2011, 2012 e 2017.

En 2015, as Canadiennes convertéronse nun equipo afiliado dos Montreal Canadiens da National Hockey League, e a franquía proporcionou recursos e apoio de mercadotecnia ao equipo como parte dos seus esforzos para axudar a promover o hóckey sobre xeo feminino. Esta afiliación tamén impulsou a súa renovación de marca como *Les Canadiennes* para a tempada 2015–16 da CWHL, adoptando as coress e camisolas similares ás do equipo masculino . En decembro de 2015, as Canadiennes e as Boston Pride xogaron o primeiro partido ao aire libre do hóckey sobre xeo profesional feminino como parte do NHL Winter Cassic 2016 en Foxborough, Massachusetts (Estados Unidos).

En 2019, a CWHL cesou as súas actividades, que incluían os partidos dos distintos equipos da liga, entre eles as Canadiennes.

## Historia 
### Inicios 
[miniatura|esquerda|[Kim St-Pierre (na imaxe coa selección do Canadá) foi nomeada mellor porteira da CWHL na tempada 2007-08.]]
A historia do equipo feminino de Montreal comezou en 1998 coa creación do Wingstar de Montreal. Cinco anos máis tarde, en 2003, o nome do club mudou a Montreal Axion e pasou a competir na National Women's Hockey League (tamén coñecida polas súas siglas en inglés, NWHL). Na tempada 2005-06 o equipo conseguiu. o campionato da NWHL logo de derrotar as xogadoras do Brampton Thunder, 1-0. Ao final da tempada 2006-2007, as Axion gañaron o campionato da división Leste da NWL. Ante as dificultades económicas, NWHL cesou as súas actividades no verán de 2007..

No outono de 2007, a futura capitá das Stars Lisa-Marie Breton-Lebreux participou na creación dunha nova liga: a Canadian Women's Hockey League (tamén coñecida polas súas siglas CWHL). As Axion ingresaron na liga na tempada inaugural, a 2007-08, e mudaron o seu nome a Stars de Montréal. Ao final desta primeira edición, o equipo clasificouse primeiro da división Leste, así como de toda a CWHL grazas especialmente a Kim St-Pierre. que foi nomeada mellor porteira da competición. Ao mesmo tempo, Marie-Philip Poulin foi a mellor *rookie* da tempada; ela formou parte xunto coas súas compañeiras de equipo Katie Weatherston e Leslie Oles do equipo All-Rookie, integrado polas mellores debutantes da tempada. St-Pierre, Déry, Weatherston, Oles e Poulin foron elixidas igualmente para o equipo das estrelas da división Leste.

As Stars clasificáronse para a segunda rolda dos *play-offs* de xeito directo logo de ser o mellor equipo da liga regular, mais as dee Montreal se viron sorprendidas no primeiro partido contra as Mississauga Chiefs, que se impuxeron por 4-3. Os dous equipos se enfrontaron de novo o día seguinte no segundo partido da serie, no que as Stars gañaron por 4-0. A clasificación decidíase polo número de vitorias, polo que se realizou unha quenda de *shootouts* para determinar o gañador, que se acabou decantando a favor das Chiefs, que accederon á súa primeira final do campionato.

### A primeira Clarkson Cup 
miniatura|Caroline Ouellette gañou o premio á mellor anotadora de liga nos meses de novembro e decembro de 2008, igualando o récord da liga de 19 puntos en seis partidos.
Ao final da tempada 2008-09, as xogadoras das Stars ocupaban o primeiro posto da clasificación a pesar de que a liga contaba cunha única división; con 24&nbsp;vitorias en 28&nbsp;partidos, as Stars superaron en 10&nbsp;puntos ás Brampton Thunder. Ao final da liga regular, os catro primeiros equipos da CWHL enfrontáronse dous contra dous nunha serie de partidos de ida e volta; así, Montrealxogou e gañou a súa serie contra as Burlington Barracudas por 6-1 e 1-3.

O torneo da Clarkson Cup de 2009 disputouse en Kingston, na provincia de Ontario, o 19 de marzo de 2009. Esta foi a primeira vez que a copa se disputou entre os mellores equipos da CWHL e a Western Women's Hockey League (WWHL). O Brampton Thunder foi o outro equipo da CWHL qe xogou coas Stars o torneo final da Clarkson Cup. A WWHL estivo representada por dous equipos, as Minnesota Whitecaps e as Calgary Oval X-Treme. A pesar da derrota por 4-3 no partido inaugural do torneo contra o equipo de Minnesota, poñendo o 2-1 no marcador antes do final do segundo terzo. Caroline Ouellette, recentemente chegada ao equipo a principios da tempada, marcou o terceiro gol das Stars a pase de Poulin. Tres xogadoras das Stars posteriormente nomeadass para os equipos das estrelas da liga: Caroline Ouellette, Kim St-Pierre e Sabrina Harbec.

Durante esta tempada, Ouellette foi nomeada mellor xogadora da tempada e tamén a mellor asistente da liga regular con 33&nbsp;asistencias; con 59&nbsp;puntos, foi a segunda máxima puntuadora do anno por detrás de Jayna Hefford. Na portería, Kim St-Pierre foi nomeada unha vez máis mellor porteira da CWHL e formo parte do equipo das estrelas da tempada.

### Tempada 2009-10 
Na tempada seguinte, as Stars remataron unha vez máis á fronte da clasificación con 23&nbsp;vitorias en 30&nbsp;partidos, cinco derrotas e dous empates; Sabrina Harbec finalizou na primeira posición da táboa de puntuadoras con 55&bnsp;puntos en 29&nbsp;partidos, e tamén liderou a liga en número de asistencias con 40. Noémie Marin liderou a liga en goles con 25. Harbec foi nomeada mellor xogadora da liga regular e Annie Guay a mellor defensa.

As Montréal Stars, como mellor equipo da tempada na CWHL, clasificáronse de xeito directo para disputar a Clarkson Cup 2010, mais caeron nas semifinais contra as xogadoras do Brampton por 3-2.

### A segunda Clarkson Cup 
[miniatura|A [Clarkson Cup nas mans de Caroline Ouellette.]]
[miniatura|esquerda|250px|Os dous partidos da serie eliminatoria entre Brampton e Montréal celebráronse no [McConnell Arena da Universidade McGill.]]
Na tempada 2010-11 as Stars terminaron a liga regular con dúas vitorias fronte as Boston Blades, consolidando a súa primeira posición na clasificación cun rexistro de 22&nbsp;vitorias e catro derrotas. Seis das dez mellores anotadoras da liga foron das Stars.

Nas series eliminatorias, Montreal gañou os seus dous partidos contra as Brampton Thunder e conseguiu o campionato da CWHL de 2011. O equipo trasladouse a Barrie os días 24 e 27 de marzo de 2011 para disputar o campionato da Clarkson Cup. O torneo enfrontou os tres mellores equipos da tempada da CWHL e un equipo estadounidense, as Minnesota Whitecaps, campioas da tempada 2010-11 na Western Women's Hockey League (WWHL). As Stars gañaron o seu primeiro partido do torneo por 5-1 fronte as Whitecaps; no segundo partido, Sarah Vaillancourt marcou tres goles para levar a Montreal á vitoria por 7-4 fronte ás Brampton Thunder. O 26 de marzo, na terceira xornada do torneo, as Stars conseguiron unha vitoria crucial por 2-1 fronte as Toronto Furies, que asegurou ás Stars a cualificación para a final da Clarkson Cup. O 27 de marzo de 2011, na final, as Stars alzaron a súa segunda Clarkson Cup logo de derrotar as Toronto Furies por 5-0. A filla da antiga gobernadora xeral do Canadá Adrienne Clarkson, Kyra Clarkson, etivo presente para entregar a copa á capitá das Stars, Lisa-Marie Breton-Lebreux. A porteira Kim St-Pierre logrou un *shutout* e Dominique Thibault foi nomeada xogadora do partido.

### Tempada 2011-12: a terceira Clarkson Cup 
miniatura|esquerda|Durante a tempada 2011-12, es Stars tiveron o mellor ataque de toda a liga.
Vixentes campioas da liga regular, as Montreal Stars dominaron a tempada da Canadian Women's Hockey League: o equipo rematou con 22&nbsp;vitorias, catro derrotas e un empate. Cinco xogadoras do equipo estiveron entre as dez mellores puntuadoras da liga. Aínda que Caroline Ouellette seguiu a ser a líder do equipo, nesa tempada puido contar coa achega ofensiva da xove Meghan Agosta, e etableceu un novo récord individual de 80&nbsp;puntos (41&nbsp;goles e 39&nbsp;asistencias), nunha tempada. En defensa, a presenza de Catherine Ward, unha antiga xogadora das McGill Martlets foi notable. Ward posiconouse como a mellor defensora da liga con 31&nbsp;puntos. As Stars seguiron sendo as favoritas a gañar a Clarkson Cup. O torneo celebrouse en Niagara Falls do 22 ao 25 de marzo.

No primeiro partido do torneo da Clarkson Cup, o 22 de marzo, as Stars gañaron con contundencia ás Toronto Furies por 7-0. Caroline Ouellette e Meghan Agosta marcaron no primeiro período. O segundo terzo foi difícil e Bianca Della Porta recibiu unha sanción dee cinco minutos por xogo brusco. As Stars tiveron que defender cha xogadora menos, mais Jenny Lavigne confirmou ser unha porteira de garantías nestas situacións. No terceiro período, Brampton tivo ocasións para anotar, mais Lavigne realizou varias paradas espectaculares.. As Stars gañaron 2-0.

No terceiro partido, o 24 de marzo, as Stars enfrontáronse ás Boston Blades. Unha nova porteira suplente, Ann-Renée Desbiens, xogou na portería das Montreal Stars en substitución de Jenny Lavigne, para darlle descanso. Dende o principio do partido, as Stars exerceron moita presión sobre as Blades, mais Kelli Stack e Gigi Marvin das Blades anotaron. Alyssa Cecere, Caroline Ouellette, Vanessa Davidson e Emmanuelle Blais superaron á porteira de, Liz Knox, e marcaron un gol cada unha. Polas Stars, a porteira Jenny Lavigne estivo na portería e axudou ás Stars a controlar ás súas opoñente en sete situacións de inferioridade. Só Courtney Birchard e Cherie Piper puideron superar ás xogadoras de Montreal no terceiro período.

Á volta do torneo, as Stars foron ovacionadas no xeo do Centre Bell durante un partido dos Montreal Canadiens o 4 de abril de 2012, e foron elixidas *Personnalités de la semaine* (en galego *Personalidades da semana*) polo diario La Presse.

Logo do seu título como campioas norteamericanas, catro xogadoras das Stars, Caroline Ouellette, Meghan Agosta, Emmanuelle Blais e Catherine Ward, trasladáronse a Ottawa para participar no campamento do equipo nacional canadense para o campionato do mundo de 2012 que se celebraría en Burlington (Estados Unidos) do 7 ao 14 de abril de 2012.

### Logo de 2014, cambio de identidade para unha nova copa 
O primeiro Partido das Estrelas da CWHL celebrouse na tempada 2014-15 no Air Canada Centre de Toronto e atraeu a 7&nbsp;000&nbsp;persoas. As capitás dos dous equipos foron Charline Labonté, a porteira das Stars, e Jessica Campbell, do Calgary Inferno. Ese mesmo ano as Boston Blades alzaron a Clarkson Cup logo de derrotar as Stars na final grazas a un gol na prórroga de Janine Weber.

Antes da tempada 2015-16, a CWHL anunciou a súa terceira alianza coa NHL, esta vez entre as Montreal Stars e os Montreal Canadiens, o que deu como resultado o cambio de nome do equipo por Canadiennes de Montréal. Isto veu acompañado dun novo logotipo e un novo uniforme, máis acorde co dos Canadiens. Esta relación representou un verdadeiro valor engadido para o desenvolvemento do equipo, que ademais de beneficiarse da axuda financeira e dunha maior visibilidade, tamén o fixo da colaboración co persoal dos Canadiens en cuestións de márketing, o merchandising, e as inciativas comunitarias, entre outras.

A tempada 2016 estivo igualmente marcada polo primeiro partido que o equipo xogou nun pavillón da NHL, contra as Calgary Inferno no Centre Bell. Máis de 6&nbsp;000&nbsp;persoas presenciaron a vitoria das Canadiennes por 1-0.

En 2017, o equipo gañou a Clarkson Cup por primeira vez co seu novo nome e cuarta vez en total. A capitá, Marie-Philip Poulin, anotou dous goles na final disputada en Ottawa contra as Calgary Inferno, incluíndo un coa portería baleira. O equipo quebequés acabou impoñéndose por 3-1, desquitándose da derrota sufrida na tempada precedente contra o equipo de Alberta por 8-3.

No mes de setembro de 2017 anunciouse que as Canadiennes ocuparían un novo pavillón en exclusiva e que lles permitiría consolidar todas as súas instalacións para a tempada 2018-19. O Auditorium de Verdun, situado en Montreal, acollería a 3&nbsp;300&nbsp;persoas logo da renovación, así como vestiarios novos, unha sala de adestramento modernizada e todas as oficinas administrativas. Finalmente, o 28 de setembro de 2018 anunciouse que o Place Bell converteríase no seu novo fogar, e xogarían tanto na pista principal como na de adestramento. O equipo xogou o seu primeiro partido da tempada 2018-19 o 13 de outubo de 2018 fronte as xogadoras do Calgary Inferno. Esta foi a derradeira tempada do equipo, xa que a Canadian Women's Hockey League (CWHL) anunciou a súa disolución ao final da tempada.

## Identidade do equipo 
### Cores e logotipo 
[miniatura|O «Bleu-blanc-rouge» (en [Lingua galega|galego «Azul-branco-vermello») das Stars facía referencia ás cores do uniforme dos Montreal Canadiens.]]
As Montreal Stars xogaban coas cores clásicas azul, branco e vermello do equipo masculino da cidade que compite na National Hockey League, os Canadiens. O primeiro logotipo do equipo era un *m* maiúsculo, que representaba á cidade de Montreal, coroada por unha estrela en referencia á palabra en lingua inglesa *star*; baixo estes elementos encontrábase a palabra *Montreal*. No partido inaugural da tempada 2011-12, o sábado 22 de octobre de 2011, o equipo presentou un novo logotipo lixeiramente diferente do anterior, nel se presenteba un *m* estilizado coroado por unha estrela, e embaixo destes elementos a inscrición Stars de Montréal. Logo de mudar o seu nome por "Canadiennes", o equipo adoptou un logotipo similar ao dos Canadiens, cun *c* estilizado, mais engadindo unha estrela en relación ao anterior nome do equipo.

O seu uniforme era similar ao dos Canadiens coa excepción de que end lugar de mostrar o logotipo aparecía o número da xogadora. Durante os partidos nos que se promovía a loita contra o cancro de mama realizabase unha variación na que as xogadoras vestían uniformes de cor rosa (ver máis abaixo).

Ficheiro:Logo Montreal Stars.png|Logotipo de 2011 a 2015.
Ficheiro:Logo Les Canadiennes.png|Logotipo das Canadiennes dende 2015.

### Implicación social das Stars 
[miniatura|esquerda|As Stars apoiaron a loita contra o [cancro de mama nun evento anual. Para a ocasión xogaron con camisolas rosas.]]
O equipo apoiou a loita contra o cancro de mama. Varias xogadoras víronse afectadas directa o indirectamente por esta enfermidade.

Cada tempada celebraban un evento especial no Centre Étienne-Desmarteau. Para a ocasión, as Montreal Stars vestiron camisolas rosas durante o partido. Este evento tiña como obxectivo recadar fondos para a Fundación do cancro de mama de Quebec. Unha cerimonia antes do partido homenaxeou as mulleres que sobreviviron á enfermidade, e cada unha recibiu unha rosa da man de cada unha das xogadoras das Stars. Durante o partido, realizouse no exterior do pavillón unha poxa pública e silenciosa na que se ofreceron fotografías enmarcadas e autografadas polas xogadoras do equipo nacional canadense, obxectos pertencentes ás xogadoras de Montreal, e entradas ofrecidas polos Canadiens. Ademais, as camisolas rosas que vestiron as Stars no primeiro terzo do partido foron asinadas polas xogadoras e poxadas. case o dobre da cantidade recadada no primeiro evento, o 19 de xaneiro de 2011.

## Afluencia de público 
miniatura|Xogadoras das Stars durante unha sesión de autógrafos coas afeccionadas e afeccionados.
Durante os partidos a domicilio, as Stars foron apoiadas polo público presente nas bancadas do pavillón: na tempada 2010-11 a asistencia media foi de 164&nbp;persoas por partido, o que supón unha asistencia total de 2&nbsp;800&nbsp;persoas. Na tempada 2011-12 durante a liga regular rexistrou unha media de 283&nbsp;persoas nas bancadas, cun total de 3&nbsp;680&nbsp;persoas, que foi a maior audiencia da liga feminina

O 10 de decembro de 2016, o equipo feminino foi invitado a disputar o seu partido fronte ás Calgary Inferno no Centre Bell. Máis de 6&nbsp;000&nbsp;persoas presenciaron a vitoria das Canadiennes por 1-0, sendo o partido con maior asistencia do equipo de Montreal. As outras maiores asistencias rexistradas nos partidos como local das Stars foron as 1&nbsp;100&nbsp;persoas, o 19 de novembre de 2011 e as 800 do 29 de xaneiro de 2011, durante os partidos en apoio á Fundación Contra o Cancro de Mama.

## Personalidades 
### Xogadoras 
#### Cadro de xogadoras da última tempada 
Na derradeira tempada das Canadiennes xogaron un total de 27&nbsp;xogadoras vestiron a camisola do equipo de Montreal dirixido polo canadense Dany Brunet:

#### Capitás 
#### Eleccións na primeira rolda do draft 
[miniatura|250px|[Meghan Agosta foi a única xogadora seleccionada polas Canadiennes no primeiro posto do *draft*.]]

Dende 2010 a CWHL iniciou un sistema de selección de novas xogadoras ou *draft* similar a outras ligas profesionais norteamericanas. Con todo, tanto Montreal como Boston non participaron na primeira edición do *draft* e no seu lugar puderon seleccionar a xogadoras da súa área xeográfica. No último *draft* da CWHL celebrado en 2018, Les Canadiennes non tiveron ningunha escolla na primeira rolda e a primeira xogadora seleccionada ese ano polo equipo de Montreal foi a canadense Geneviève Bannon na 12ª posición pechando a segunda rolda. A continuación todas as escollas do equipo na primeira rolda do *draft* ao longo da súa historia:

### Adestradoras e adestradores 
O primeiro adestrador do equipo foi Patrick Rankine, quen dirixiu o equipo na súa primeira tempada na CWHL. Dany Brunet foi o adestrador que máis tempo ocupou o banco do equipo de Montreal cun total de cinco tempadas, mentres que  Patrick Rankine foi o adestrador máis exitoso da franquía con dúas Clarkson Cups nas catro tempadas á fronte do equipo repartidas en dúas etapas. Na última temmpada do equipo e da liga, Danièle Sauvageau e a antiga xogadora do equipo Caroline Ouellette estivera á fronte do corpo técnico. A continuación as adestradoras e adestradores que dirixiron o equipo:

## Membros do Hall of Fame 
### Xogadoras 
En 2025 tan só unha unha xogadora da franquía foi introducida na Hockey Hall of Fame:

### Outras personalidades no Hall of Fame 
Outra personalidade ligada ás Canadiennes foi introducida tamén na categoría de *Builders*, que inclúen presidentes, propietarios de franquías, adestradores ou membros dos medios de comunicación.

## Precariedade financeira das Stars 
A quebra da National Women's Hockey League (NWHL) no verán de 2007 desalentou a moitos patrocinadores de hóckey sobre xeo feminino, Dende setembro de 2007, o obxectivo do grupo era relanzar o Montreal Axion con outro nome.

Ao contrario dos campionatos profesionais masculinos, os orzamentos do hóckey feminino eran modestos, tanto para a nova Canadian Women's Hockey League (CWHL) como para o equipo das Stars. Non existían propietarios corporativos das Montreal Stars, canto no sentido do hóckey profesional masculino: as Montreal Stars, como entidade legal, eran unha organización sen fins lucrativos (unha OSBL constituída baixo as leis vixentes no Canadá e Quebec), unhe forma de asociación cooperativa. antiga xogadora da NWHL e directora xeral das Stars, ou os adestradores, todos tiñan traballos fora do hóckey sobre xeo feminino. O mesmo ocorría con todo o corpo técnico do equipo. En canto ás xogadoras das Stars, debían ter un traballo ademais do hóckey sobre xeo e pagar o seu propio equipamento de hóckey.

Ademais, os ingresos das Montreal Stars (patrocinios, vendas de entradas e mercadotecnia) non se destinaban ás xogadoras, nin ao corpo técnico, senón á liga.

Con todo, dende a súa alianza cos Montreal Canadiens en 2014, o equipo recibiu un apoio financeiro que lle deu unha sensación de seguridade. Ademais, logo do crecemento da liga e impulsado pola creación da primeira liga que pagaba ás súas xogadoras (a NWHL creada en 2015), a CWHL ofreceu salarios ás súas xogadoras por primeira vez en 2017 cun límite máximo por equipo de 100&nbsp;000&nbsp;dólares e un salario de entre 2&nbsp;000 e 10&nbsp;000&nbsp;dólares segundo a experiencia. Isto aínda non permitía ás xogadoras vivir exclusivamente do seu deporte, mais si facilitaba a xestión dos gatos relacionados co equipamento e proporcionaba un ingreso para compensar as ausencias por viaxes ao estranxeiro, en particular coa expansión á China.

## Notas 
;Referencias

## Véxase tamén 
### Outros artigos 
* Montreal Canadiens